Kvapnusis gvazdikmedis

Kvapnusis gvazdikmedis (Syzygium aromaticum) – mirtinių (Myrtaceae) šeimos medis. Džiovinti neprasiskleidę žiedai, vadinami gvazdikėliais, yra plačiai pasaulyje naudojamas prieskonis.Ravindran, P. N. (2017). The Encyclopedia of Herbs and Spices. CABI, p. 295

 Išvaizda ir paplitimas 

Kvapnieji gvazdikmedžiai yra žemi arba vidutinio aukščio (iki 20 m) visžaliai medžiai, galintys sulaukti iki 100 metų amžiaus.Parthasarathy, V. A., Chempakam, B., & Zachariah, T. J. (2008). Chemistry of Spices. CABI, p. 146 Lapai eliptiški, 7–12 cm ilgio ir 3–5 cm pločio. Žiedai varijuoja tarp rusvos ir baltos spalvos, kvapnūs, ant 4 cm ilgio kotelių su iki 10 mm ilgio žiedlapiais. Vaisiai – apie 2,5 cm ilgio kaulavaisiai. Medžiai kilę iš dabartinės Indonezijos salų, bet dabar auginami daugelyje tropinio klimato šalių.Nair, K. N. (2017). The Genus Syzygium. CRC Press, p. 27

 Naudojimas 

Kaip prieskonis plačiai naudojami neprasiskleidę kvapniųjų gvazdikmedžių žiedai (žiedų pumpurai), vadinami gvazdikėliais. Jų kvapas intensyvus, labai aromatingas ir saldus, o skonis – stiprus deginantis.

Gvazdikėlių dedama į daugelį populiarių prieskonių mišinių: kinišką penkių prieskonių mišinį, kario miltelius, iš šiaurės Indijos kilusį garam masala, arabišką baharat, klasikinį prancūzišką keturių prieskonių mišinį quatre épices. Taip pat yra sudėtinė kai kurių alkoholinių gėrimų, kaip kad vermuto, dalis.Ravindran, P. N. (2017). The Encyclopedia of Herbs and Spices. CABI, p. 299

Indonezijoje paplitusi cigarečių rūšis kretek, kurios gaminamos iš tabako, gvazdikėlių ir kitų prieskonių. Kinijoje ir Japonijoje gvazdikėlių dedama į smilkalus.Parthasarathy, V. A., Chempakam, B., & Zachariah, T. J. (2008). Chemistry of Spices. CABI, p. 146 Eterinis aliejus, kurio geros kokybės gvazdikėliuose yra iki 20 %, turi antibakterinių ir antiseptinių savybių, naudojamas medicinoje, kosmetikos pramonėje, dedamas į dantų pastą.Parthasarathy, V. A., Chempakam, B., & Zachariah, T. J. (2008). Chemistry of Spices. CABI, p. 147

 Produkcija 

Kasmet pasaulyje pagaminama apie 180 tūkst. tonų gvazdikėlių, daugiausiai Tanzanijoje, Indonezijoje, Madagaskare, Komoruose ir Šri Lankoje.Crops → Cloves, FAOSTAT, Jungtinių Tautų maisto ir žemės ūkio organizacija

Tūkstančiai tonų (2020 m.) 1    133,6 2    23,9 3    8,6 4    6,8 5    6,7  Iš viso pasaulyje  183,2

 Etimologija 
Žodis gvazdikėlis – skolinys iš slavų kalbų (, ), kuriose reiškia „vinukas“. Tai vertinys
iš vok. aukšt. Näglein (sen. negelkîn) ‘gvazdikas’ <  ‘vinis’. Taip vadinti gvazdikėlių prieskoniai dėl jų panašumo
į vinukus (savo ruožtu vertinys iš  ‘vinis = gvazdikėliai’).

 Galerija 

 Šaltiniai 

Kategorija:Mirtiniai
Kategorija:Prieskoniniai augalai
Kategorija:Parfumeriniai augalai